Title: กฎกระทรวง ฉบับที่ 4 (พ.ศ. 2511) ออกตามความในพระราชบัญญัติจัดหางานและคุ้มครองคนหางาน พ.ศ. 2511

กฎกระทรวง

กฎกระทรวง
ฉบับที่ ๔ (พ.ศ. ๒๕๑๑)
ออกตามความในพระราชบัญญัติจัดหางาน
และคุ้มครองคนหางาน
พ.ศ. ๒๕๑๑[๑]

อาศัยอำนาจตามความในมาตรา ๑๓ และมาตรา ๓๒ แห่งพระราชบัญญัติจัดหางานและคุ้มครองคนหางาน
พ.ศ. ๒๕๑๑ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ข้อ ๑ 
การขอจดทะเบียนลูกจ้างหรือตัวแทนซึ่งทำหน้าที่เกี่ยวกับการจัดหางานของผู้รับอนุญาตจัดหางาน
ให้ผู้รับอนุญาตจัดหางานยื่นคำขอ ณ สำนักงานทะเบียนจัดหางานแห่งท้องที่ที่สำนักงานจัดหางานนั้นตั้งอยู่ตามแบบ
จง. ๔ ท้ายกฎกระทรวงนี้

ข้อ ๒ 
การยื่นคำขอตามข้อ ๑ ให้ผู้รับอนุญาตจัดหางานซึ่งขอจดทะเบียนลูกจ้างหรือตัวแทนนำลูกจ้างหรือตัวแทนนั้นมายังสำนักงานทะเบียนจัดหางานพร้อมด้วย
(๑)
บัญชีลูกจ้างหรือตัวแทนซึ่งทำหน้าที่เกี่ยวกับการจัดหางานตามแบบ จง. ๕ ท้ายกฎกระทรวงนี้
(๒) บัตรประจำตัวประชาชนของลูกจ้างหรือตัวแทน
(๓) สำเนาทะเบียนบ้านของลูกจ้างหรือตัวแทน
(๔)
ใบรับรองแพทย์แผนปัจจุบันชั้นหนึ่งซึ่งรับรองว่าลูกจ้างหรือตัวแทนไม่เป็นผู้วิกลจริตหรือจิตฟั่นเฟือนไม่สมประกอบ
(๕) รูปถ่ายของลูกจ้างหรือตัวแทนหน้าตรงไม่สวมหมวก ขนาด ๑"x
๑๑/๒" ซึ่งถ่ายมาแล้วไม่เกินหกเดือนจำนวน ๓ รูป

ข้อ ๓  ให้นายทะเบียนสอบสวนว่าลูกจ้างหรือตัวแทนตามข้อ
๒ มีคุณสมบัติตามมาตรา ๘ แห่งพระราชบัญญัติจัดหางานและคุ้มครองคนหางาน พ.ศ. ๒๕๑๑
หรือไม่ เมื่อปรากฏว่าลูกจ้างหรือตัวแทนมีคุณสมบัติครบถ้วน
ให้นายทะเบียนรับจดทะเบียนลูกจ้างหรือตัวแทนนั้น

ให้ไว้ ณ วันที่ ๒ สิงหาคม พ.ศ. ๒๕๑๑
พลเอก ป.  จารุเสถียร
รัฐมนตรีว่าการกระทรวงมหาดไทย

[เอกสารแนบท้าย]

๑. คำขอจดทะเบียนลูกจ้างหรือตัวแทน (จง. ๔)
๒.
บัญชีลูกจ้างหรือตัวแทนซึ่งทำหน้าที่เกี่ยวกับการจัดหางาน (จง. ๕)

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่ประสงค์จะกำหนดหลักเกณฑ์และวิธีการการจดทะเบียนลูกจ้างหรือตัวแทนซึ่งทำหน้าที่เกี่ยวกับการจัดหางานของผู้รับอนุญาตจัดหางานเพื่อปฏิบัติการให้เป็นไปตามมาตรา
๑๓ แห่งพระราชบัญญัติจัดหางานและคุ้มครองคนหางาน พ.ศ. ๒๕๑๑ จึงออกกฎกระทรวง

พุทธชาด/แก้ไข
๒๙ ตุลาคม ๒๕๔๕

โชติกานต์/ปรับปรุง
๒๓ พฤษภาคม ๒๕๖๐

[๑] ราชกิจจานุเบกษา เล่ม ๘๕/ตอนที่ ๗๐/หน้า ๕๓๗/๖ สิงหาคม ๒๕๑๑